મળતી વિગતો અનુસાર બોરસદ શહેરમાં સીંગલાવ રોડ પર આવેલ રવિકુંજ સોસાયટીમા રહેતા ગણપતભાઈ અંબાલાલ રોહિત મજૂરી કામ કરી પોતાના પરિવારનું ગુજરાન ચલાવે છે ગત તારીખ ૧૯મીના રોજ ગણપતભાઈનો પાંચ વર્ષનો પુત્ર તેજશ અને અઢી વર્ષની પુત્રી પ્રિન્સીને તાવ અને શરદી,ઉધરસ થતા બન્ને ભાઈ બહેનને બોરસદની આણંદ ચોકડી ખાતે આવેલ બાળકોની પીન્કી હોસ્પિટલમા સારવાર અર્થે દાખલ કરવામા આવ્યા હતા છેલ્લા બે દિવસથી બન્ને બાળકોની સારવાર ચાલી રહી હતી ત્યારે રવિવારે રાત્રે ૧૦ કલાકે પીન્કી હોસ્પિટલના તબીબએ અચાનક ગણપતભાઈને બોલાવીને કહ્યું હતું કે તમારા બાળકોને અન્ય હોસ્પિટલમા લઈ જાવ હું ચિઠ્ઠી લખી આપું છું અને પિન્કી હોસ્પીટલના તબીબે ચિઠ્ઠી લખી આપી હતી જેને લઈ ગણપતભાઈ પોતાના બન્ને બાળકોને લઈ પ્રિયા હોસ્પિટલમા ગયા હતા અને કેસ કઢાવીને તબીબની રાહ જોઈ હતી જ્યાં અડધા કલાક બાદ તબીબ આવ્યા હતા અને તબીબએ બન્ને બાળકોને તપસ્યા તબીબએ તપાસ કરીને પાંચ વર્ષના તેજશને એડમિટ કરવામા આવ્યો હતો અને અઢી વર્ષની બાળકી પ્રિન્સીની તપાસ કરતા તે મરણ ગયેલ હોવાનુ તબીબએ જણાવ્યુ હતુ જેને લઈ ગણપતભાઈ અને તેમના પત્ની પ્રિન્સીને લઇને પરત પિન્કી હોસ્પિટલમાં આવ્યા હતા પરંતુ અહીંયા હોસ્પિટલને અંદરથી બંધ કરી દરવાજા બંધ કરી દેવામાં આવ્યા હતા ગણપતભાઈ અને તેઓના સગાસબંધીઓએ ઝાડી ખખડાવીને દરવાજો ખોલાવવાનો પ્રયાસ કર્યો હતો પરંતુ દરવાજો ખોલવામાં આવ્યો ન હતો અને એક કલાક સુધી પ્રિન્સીના મૃત શરીરને ખોળામાં લઇ તેની માતા આંસુ વહાવતી રહી હતી ત્યારે કેટલાક અગ્રણીઓએ આવીને પોલીસને જાણ કર્યા બાદ તમામ લોકો પોલીસ મથકે ગયા હતા જ્યાં પોલીસએ અકસ્માતે મોતનો ગુનો દાખલ કરીને લાશને બોરસદ સરકારી દવાખાને પોસ્ટમોર્ટમ રૂમમાં મૂકી દીધી હતી અને સોમવારે સવારે મામલતદારની હાજરીમાં પંચકયાસ ભરીને લાશને કરમસદ હોસ્પિટલ ખાતે પોસ્ટમોર્ટમ માટે લઇ જવામાં આવી હતી જ્યાં પોસ્ટમોર્ટમ પતાવ્યા બાદ બપોરે મૃત બાળકીની અંતિમક્રિયા માટે ઘરે લાવવામાં આવી હતી જ્યાં સગા સબંધી અને પરિવારજનોએ ભારે રોક્કળ મચાવતા વાતાવરણ ગમગીન બની ગયું હતું.